b'\n_START_ARTICLE_\nPonte Visconteo\n_START_PARAGRAPH_\nViscontijev most (italijansko Ponte Visconteo) je srednjeve\xc5\xa1ki jez in mostni grad, konstrukcija trdnjavskega zna\xc4\x8daja. Nahaja se v italijanski regiji Bene\xc4\x8dija, v bli\xc5\xbeini naselja Valeggio sul Mincio, v majhni vasi mlinov Borghetto.\n_START_SECTION_\nOpis\n_START_PARAGRAPH_\nStavba je dolga 650 metrov in pribli\xc5\xbeno 21 m \xc5\xa1iroka, 100 000 m\xc2\xb3 zemlje je bilo vgrajene v nasip jezu. Razteza se v smeri vzhod-zahod \xc4\x8dez dolino reke Mincio in premo\xc5\xa1\xc4\x8da reko, kanal Virgilio in nekaj manj\xc5\xa1ih cest in vodnih poti. Na jezu so ru\xc5\xa1evine treh utrdb, katerih sredi\xc5\xa1\xc4\x8de je v bli\xc5\xbeini reke._NEWLINE_Ponte Visconteo v tlorisu:_NEWLINE_Od leve (W) proti desni (O) pre\xc4\x8dkajo: - Kanal Virgilio z vzporedno potjo - Mincio- obvoz-kanal - Reka Mincio - Stara \xc5\xbeelezni\xc5\xa1ka proga (Mantova-Peschiera del Garda) - Kanal Seriola\n_START_SECTION_\nZgodovina\n_START_PARAGRAPH_\nViscontijev most je bil zgrajen med letoma 1393-1395 po naro\xc4\x8dilu milanskega vojvode Gian Galeazzo Viscontija. Gradnja je vodi trdnjavski mojster graditelj Dominico da Firenze. Jez je moral preusmeriti vodo iz reke Mincio in s tem mestu Mantovi odtegnil vodo. Upali so, da bo Mantova brez vodnega jarka, ki se je napaja iz Mincie, la\xc5\xbeje osvojljiva. Tehni\xc4\x8dni zapleti in zgodovinski dogodki so to prepre\xc4\x8dili, toda ta na\xc4\x8drt je bil vseeno izveden. Samo 10 let je bil sistem strate\xc5\xa1kega pomena, potem pa opu\xc5\xa1\xc4\x8den in prepu\xc5\xa1\xc4\x8den propadu.\n_START_SECTION_\nSpremembe\n_START_PARAGRAPH_\nLeta 1920, je bil v sistem dodan \xc5\xbeelezen most, ki omogo\xc4\x8da dana\xc5\xa1njemu avtomobilskemu prometu pre\xc4\x8dkanje reke Mincio. Lokalna cesta \xc5\xa1t. 3 obratuje neposredno skozi srednjeve\xc5\xa1ke zgradbe.\n_START_SECTION_\nRazvoj\n_START_PARAGRAPH_\n\xc4\x8ceprav je bilo v zadnjem \xc4\x8dasu izvedenih nekaj restavratorskih posegov, je varstveno stanje \xc5\xa1e vedno kriti\xc4\x8dno. Leta 2007 je bil Viscontijev most vklju\xc4\x8den na seznam 100 ogro\xc5\xbeenih spomenikov World Monuments sklada (WMF).'